Pressemeddelelse: Til aviserne

**Kattegatforbindelsen skal stoppes NU
Den er på vej som en tyv om natten – det haster!** *Meget få er klar over hvor skræmmende langt projektet er nået, uden meget omtale.
Foreningen* ***Østjyder mod Kattegatforbindelsen*** *er derfor netop stiftet og allerede godt i gang.
Nu vil Kattegatforbindelsen - tværs over Samsø og Odder og Røsnæs - få modstand også i Østjylland.*

Modstandere af Kattegatforbindelsen, mødtes til stiftende generalforsamling onsdag d. 9. december 2020. Siden har mange allerede meldt sig ind i foreningen. Mange vil til vores glæde, gøre en indsats, lille som stor – så nu er der luft under vingerne.

Foreningens skal ved oplysning og debat skabe større viden om projektet og især de meget negative konsekvenser for store dele af landet. Foreningen vil med facts og viden fra bl.a. vejdirektoratets egne rapporter gøre bl.a. østjyder opmærksomme på, hvad der måske er på vej og bidrage til at flere tager stilling. OG det haster.
Vejdirektoratet er i fuld gang med en forundersøgelse som skal være færdig allerede løbet af 2021. Herefter skal folketinget tage en afgørende beslutning, som kan blive uigenkaldelig.

Både Røsnæs, Samsø og Østjylland tænkes som en del af en ny infrastruktur, der vil pløje hen over unikke naturområder og kulturmiljøer, forurene strande og anden natur med støj og lys – og true biodiversiteten. Projekt Kattegatforbindelsen vil skære Odder i skiver, give en stor klimabelastning i både anlægs-og brugsfasen og koste mindst 115 milliarder kroner!

Den nyvalgte bestyrelse består af 7 medlemmer:

Forretningsudvalg (og talspersoner):
Finn Vesterlund: Formand
Anna Dyrvig: Næstformand og talsmand
Catarina Bosæus: Sekretær og intern kommunikation
Birgitte Bjerre: hjemmeside og ekstern kommunikation.

Andre bestyrelsesmedlemmer:
Claus Andreasen og Oluf Jensen: indsamling af fakta
Bente Lyngesen: Medlemsregistrering og Økonomi

Foreningen Østjyder mod Kattegatforbindelse har brug for alle kræfter.

* Meld dig ind for 120 kr. pr. år og støt vores arbejde
* Gå med som aktiv medspiller, giv os gode ideer – der er masser af opgaver til alle.

Kontakt os på: ostmodkat@gmail.com